ગાંધીનગર– ગુજરાતમાં સતત છઠ્ઠી વખત ભાજપ સરકારે શપથગ્રહણ કર્યા છે. રાજ્યપાલ ઓ.પી. કોહલીએ સોંગદ લેવડાવ્યા હતા. સીએમ પદે વિજય રૂપાણી અને ડેપ્યુટી સીએમ પદે નિતીન પટેલે સોંગદ લીધા હતા. શપથવિધિ સમારોહમાં પીએમ નરેન્દ્ર મોદી અને ભાજપના રાષ્ટ્રીય પ્રમુખ અમિત શાહ ઉપસ્થિત રહ્યા હતા. તેમજ 18 રાજ્યોના સીએમ, ડેપ્યુટી સીએમ સહિત, કેન્દ્રીય પ્રધાનો, વરિષ્ઠ નેતા અને સાંસદ એલ.કે. અડવાણી સમારોહમાં ઉપસ્થિત રહ્યા હતા. 4000થી વધુ સાધુ સંતો, વીવીઆઈપી, ઉદ્યોગપતિઓ, ભાજપના કાર્યકરો, સરકારી અધિકારીઓ ખુબ મોટી સંખ્યામાં ઉપસ્થિત રહ્યા હતા. મુખ્ય સચિવ જે.એન.સિંહે શપથવિધિ સમારોહનું સંચાલન કર્યું હતું.